வா மணப்போம் விதவை

வா மணப்போம் விதவை மன்னார் அமுதன் வேண்டு மெமக்கும் ! விடுதலை யென்று ! தீண்டும் வெயிலில் ! பட்டினி கிடந்துபின்! ஆகாது அதுவென்று ! அறியும் ஒருநாளில்! தீட்டினோம் கூராயுதம்! ஆயினும் பெரிதாய் ! ஆக்கிய தொன்றில்லை ! பேயினுக் கெதிராய்ப் ! போர்க்கொடி தூக்கியெம்! பூவையும் பொட்டையும் ! இழந்தோம் - நம்வீட்டு! பூவைக்கு பூவைப்பார் யார்! புண்ணதுவே புண்ணாக ! இருக்கட்டும் நெஞ்சத்தில்! மண்ணுக்காய் இல்லாமல் ! மாண்டவென் தோழர்க்காய்! வென்றே தரவேண்டும் ! விரைவாக சந்ததியை! வா மணப்போம் விதவை! இறுதித் தருவாயில் ! உயிர்நீத்த உடற்கெல்லாம்! சிறுதீ மூட்ட ஆளில்லை ! குற்றுயிராய்க் ! கிடந்த உடலேறிச் ! சுகம்கண்ட காடையரின்! பண்பாட்டைப் பார்த்தே பழகு! ஆண்டாண்டு காலமாய் ! ஆண்ட பூமியினை! பூண்டோடு அழித்துப் ! புன்னகையைச் சீரழித்தீர்! மாண்டோ போனோம் ! மறவர்நாம் - வடலிகள்! மீண்டும் வானுயரும்!